-ร่าง-ร่างประกาศตาม พ.ร.บ. หลักทรัพย์ที่ผ่านการพิจารณาของฝ่ายพัฒนากฎเกณฑ์ 2 แล้ว เมื่อวันที่ 3/1/2563 CSDS เลขที่ 70/2562ครั้งที่ 2 ผ่านทาง CSDS .ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 9/2563เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อยกองทุนรวมเพื่อผู้ลงทุนประเภทสถาบันและกองทุนส่วนบุคคล(ฉบับที่ 20)\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 129/1(4) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562 และข้อ 6 โดยได้รับความเห็นชอบจากคณะกรรมการกํากับตลาดทุน และข้อ 8(6) แห่งประกาศคณะกรรมการกํากับตลาดทุน ที่ ทน. 89/2558 เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 และข้อ 9 แห่งประกาศคณะกรรมการกํากับตลาดทุน ที่ ทน. 89/2558 เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 12/2562 เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล (ฉบับที่ 6) ลงวันที่ 9 เมษายน พ.ศ. 2562 สํานักงานออกประกาศไว้ดังต่อไปนี้ ข้อ 1 ให้ยกเลิกความในวรรคหนึ่งของข้อ 48 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 38/2562 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล (ฉบับที่ 14) ลงวันที่ 19 เมษายน พ.ศ. 2562 และให้ใช้ความต่อไปนี้แทน "ข้อ 48 การแก้ไขเพิ่มเติมโครงการโดยขอความเห็นชอบต่อสํานักงานนอกเหนือจากข้อ 50 ให้บริษัทจัดการกองทุนรวมยื่นคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนผ่านระบบที่จัดไว้บนเว็บไซต์ของสํานักงาน และชําระค่าธรรมเนียมต่อสํานักงานเมื่อสํานักงานได้รับคําขอพร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนแล้ว ทั้งนี้ อัตราค่าธรรมเนียมให้เป็นไปตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียน และการยื่นคําขอต่าง ๆ" ข้อ 2 ให้ยกเลิกความในข้อ 50 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 38/2562 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล (ฉบับที่ 14) ลงวันที่ 19 เมษายน พ.ศ. 2562 และให้ใช้ความต่อไปนี้แทน "ข้อ 50 การแก้ไขเพิ่มเติมโครงการโดยขอความเห็นชอบต่อสํานักงานในเรื่องดังต่อไปนี้ ให้บริษัทจัดการกองทุนรวมยื่นคําขอ พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนผ่านระบบที่จัดไว้บนเว็บไซต์ของสํานักงาน และให้ถือว่าได้รับความเห็นชอบการแก้ไขเพิ่มเติมโครงการในเรื่องดังกล่าว เมื่อสํานักงานได้รับคําขอพร้อมทั้งเอกสารหลักฐานประกอบคําขอถูกต้องครบถ้วนตามคู่มือสําหรับประชาชนแล้ว (1) การแก้ไขเพิ่มเติมซึ่งมีผลให้ผู้ถือหน่วยลงทุนทั้งปวงได้รับประโยชน์เพิ่มขึ้นในกรณีดังนี้ (ก) การลดมูลค่าขั้นต่ําในการซื้อหน่วยลงทุน (ข) การเพิ่มช่องทางในการขายและรับซื้อคืนหน่วยลงทุน (ค) การเพิ่มจํานวนผู้สนับสนุนการขายหรือรับซื้อคืน (ง) การเพิ่มความถี่ของการส่งคําสั่งซื้อขายหน่วยลงทุนในแต่ละช่วงเวลา ซึ่งไม่กระทบต่อสถานะการลงทุนของกองทุนรวมอย่างมีนัยสําคัญ (จ) การลดเวลาส่งคําสั่งซื้อขายหน่วยลงทุนล่วงหน้าก่อนมีการเปิดให้ขายและรับซื้อคืนหน่วยลงทุน (2) การแก้ไขเพิ่มเติมที่ต้องดําเนินการให้เป็นไปตามกฎหมายว่าด้วยหลักทรัพย์และตลาดหลักทรัพย์ ตลอดจนประกาศ กฎ และคําสั่งที่ออกโดยอาศัยอํานาจแห่งกฎหมายดังกล่าว (3) การแก้ไขเพิ่มเติมชื่อและรายละเอียดอื่นของบุคคลให้ถูกต้อง (4) การแก้ไขเพิ่มเติมเพื่อเปลี่ยนตัวผู้ดูแลผลประโยชน์ เมื่อได้รับอนุญาตจากสํานักงานตามข้อ 8 แล้ว (5) การแก้ไขเพิ่มเติมเพื่อลดค่าธรรมเนียมหรือค่าใช้จ่ายของกองทุนรวมเปิด ให้เป็นไปตามที่กําหนดไว้ในข้อ 97 วรรคสอง" ข้อ 3 ให้ยกเลิกความใน (1) ของวรรคสองในข้อ 93 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 21/2562 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล (ฉบับที่ 12) ลงวันที่ 9 เมษายน พ.ศ. 2562 และให้ใช้ความต่อไปนี้แทน "(1) เปิดเผยข้อมูลผ่านช่องทางที่ผู้ลงทุนทั่วไปสามารถเข้าถึงได้ เว้นแต่เป็นกองทุนรวมเพื่อผู้ลงทุนประเภทสถาบัน" ข้อ 4 ให้ยกเลิกความใน (2) ของข้อ 105 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 21/2562 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล (ฉบับที่ 12) ลงวันที่ 9 เมษายน พ.ศ. 2562 และให้ใช้ความต่อไปนี้แทน"(2) แจ้งให้ผู้ที่เกี่ยวข้องทราบภายใน 3 วันทําการนับแต่วันที่เกิดเหตุการณ์ตามข้อ 102 หรือข้อ 102/1 โดยวิธีการดังนี้(ก) แจ้งผู้ถือหน่วยลงทุนที่มีชื่ออยู่ในทะเบียนผู้ถือหน่วยลงทุนโดยทางไปรษณีย์ลงทะเบียน(ข) แจ้งเป็นหนังสือถึงผู้ดูแลผลประโยชน์(ค) แจ้งสํานักงานผ่านระบบที่จัดไว้บนเว็บไซต์ของสํานักงาน" ข้อ 5 ให้ยกเลิกความใน (1) ของข้อ 106 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 22/2560 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล (ฉบับที่ 5) ลงวันที่ 15 มีนาคม พ.ศ. 2560 และให้ใช้ความต่อไปนี้แทน "(1) แจ้งให้ผู้ที่เกี่ยวข้องทราบก่อนวันเลิกกองทุนรวมไม่น้อยกว่า 5 วันทําการ โดยวิธีการดังนี้(ก) แจ้งเป็นหนังสือถึงผู้ดูแลผลประโยชน์ (ข) แจ้งสํานักงานผ่านระบบที่จัดไว้บนเว็บไซต์ของสํานักงาน(ค) แจ้งตลาดหลักทรัพย์ในกรณีที่หน่วยลงทุนของกองทุนรวมนั้นเป็นหลักทรัพย์จดทะเบียนในตลาดหลักทรัพย์" ข้อ 6 ให้ยกเลิกความในข้อ 106/2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 22/2560 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล (ฉบับที่ 5) ลงวันที่ 15 มีนาคม พ.ศ. 2560 และให้ใช้ความต่อไปนี้แทน "ข้อ 106/2 ให้บริษัทจัดการกองทุนรวมดําเนินการให้มีการปิดสมุดทะเบียนอย่างน้อยปีละ 1 ครั้ง ทั้งนี้ หากปรากฏว่ามีผู้ถือหน่วยลงทุนลดลงเหลือน้อยกว่า 35 ราย ให้บริษัทจัดการกองทุนรวมดําเนินการดังต่อไปนี้ (1) ในกรณีที่บริษัทจัดการกองทุนรวมได้แจ้งตลาดหลักทรัพย์ไว้ก่อนมีการปิดสมุดทะเบียนว่าจะเลิกกองทุนรวมเมื่อมีผู้ถือหน่วยลงทุนลดลงเหลือน้อยกว่า 35 ราย ให้บริษัทจัดการกองทุนรวมดําเนินการเพื่อเลิกกองทุนรวมดังนี้ (ก) แจ้งให้ตลาดหลักทรัพย์ทราบเพื่อดําเนินการตามขั้นตอนในการเพิกถอนหน่วยลงทุนจากการเป็นหลักทรัพย์จดทะเบียนของตลาดหลักทรัพย์ โดยให้บริษัทจัดการกองทุนรวมกําหนดวันปิดสมุดทะเบียนเพื่อกําหนดสิทธิในการรับเงินคืนจากการเลิกกองทุนรวมและแจ้งข้อมูลดังกล่าวผ่านช่องทางของตลาดหลักทรัพย์ (ข) ยุติการรับคําสั่งซื้อและคําสั่งขายคืนหน่วยลงทุนในวันเดียวกันกับวันที่ตลาดหลักทรัพย์สั่งห้ามซื้อหรือขายหน่วยลงทุนในตลาดหลักทรัพย์ตามขั้นตอนในการเพิกถอนหน่วยลงทุนจากการเป็นหลักทรัพย์จดทะเบียนของตลาดหลักทรัพย์ (ค) แจ้งเป็นหนังสือให้ผู้ดูแลผลประโยชน์ทราบ และแจ้งสํานักงานผ่านระบบที่จัดไว้บนเว็บไซต์ของสํานักงาน ภายในวันทําการถัดจากวันที่ตลาดหลักทรัพย์สั่งห้ามซื้อหรือขายหน่วยลงทุนในตลาดหลักทรัพย์ (ง) จําหน่ายทรัพย์สินที่เหลืออยู่ของกองทุนรวมดังกล่าวภายใน 5 วันทําการนับแต่วันที่ตลาดหลักทรัพย์สั่งห้ามซื้อหรือขายหน่วยลงทุนในตลาดหลักทรัพย์เพื่อรวบรวมเงินเท่าที่สามารถกระทําได้เพื่อชําระเงินคืนให้ผู้ถือหน่วยลงทุน (จ) แจ้งให้ผู้ถือหน่วยลงทุนที่มีชื่ออยู่ในวันปิดสมุดทะเบียนตาม (1) (ก) ทราบโดยทางไปรษณีย์ลงทะเบียน และชําระเงินที่รวบรวมได้ตาม (1) (ง) คืนให้ผู้ถือหน่วยลงทุนตามสัดส่วนภายใน 10 วันทําการนับแต่วันที่ตลาดหลักทรัพย์สั่งห้ามซื้อหรือขายหน่วยลงทุนในตลาดหลักทรัพย์และเมื่อได้ดําเนินการชําระเงินแล้วให้ถือว่าเป็นการเลิกกองทุนรวมนั้น (2) ในกรณีที่บริษัทจัดการกองทุนรวมไม่ได้แจ้งตลาดหลักทรัพย์ตาม (1) ให้บริษัทจัดการกองทุนรวมแจ้งเหตุการณ์ดังกล่าวต่อสํานักงานผ่านระบบที่จัดไว้บนเว็บไซต์ของสํานักงานภายใน 3 วันทําการนับแต่วันที่บริษัทจัดการกองทุนรวมได้รับแจ้งผลการปิดสมุดทะเบียน และดําเนินการปิดสมุดทะเบียนอีกครั้งหนึ่งเมื่อครบระยะเวลา 30 วันนับแต่วันที่มีการปิดสมุดทะเบียนในครั้งก่อน พร้อมทั้งดําเนินการดังนี้ (ก) ในกรณีที่การปิดสมุดทะเบียนในครั้งหลังมีผู้ถือหน่วยลงทุนน้อยกว่า 35 ราย ให้บริษัทจัดการกองทุนรวมดําเนินการเพื่อเลิกกองทุนรวมโดยให้ปฏิบัติตามขั้นตอนที่กําหนดใน (1) (ข) ในกรณีที่การปิดสมุดทะเบียนในครั้งหลังมีผู้ถือหน่วยลงทุนตั้งแต่ 35 รายขึ้นไป ให้บริษัทจัดการกองทุนรวมแจ้งสํานักงานผ่านระบบที่จัดไว้บนเว็บไซต์ของสํานักงานภายใน 3 วันทําการนับแต่วันที่บริษัทจัดการกองทุนรวมได้รับแจ้งผลการปิดสมุดทะเบียนดังกล่าว" ข้อ 7 ให้ยกเลิกความใน (2) ของข้อ 106/3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 21/2562 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล (ฉบับที่ 12) ลงวันที่ 9 เมษายน พ.ศ. 2562 และให้ใช้ความต่อไปนี้แทน "(2) แจ้งเป็นหนังสือให้ผู้ดูแลผลประโยชน์ทราบ และแจ้งสํานักงานผ่านระบบที่จัดไว้บนเว็บไซต์ของสํานักงาน ภายในวันทําการถัดจากวันที่ตลาดหลักทรัพย์สั่งห้ามซื้อหรือขายหน่วยลงทุนในตลาดหลักทรัพย์ตามขั้นตอนในการเพิกถอนหน่วยลงทุนจากการเป็นหลักทรัพย์จดทะเบียนของตลาดหลักทรัพย์" ข้อ 8 ให้ยกเลิกความใน (2) ของวรรคหนึ่งในข้อ 123/2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 87/2558 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 21/2562 เรื่อง หลักเกณฑ์ เงื่อนไข และวิธีการจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล (ฉบับที่ 12) ลงวันที่ 9 เมษายน พ.ศ. 2562 และให้ใช้ความต่อไปนี้แทน "(2) แจ้งให้ผู้ที่เกี่ยวข้องทราบภายใน 3 วันทําการนับแต่วันที่เกิดเหตุการณ์ตามข้อ 102(1) หรือ (2) หรือข้อ 102/1 โดยวิธีการดังนี้(ก) แจ้งผู้ถือหน่วยลงทุนที่มีชื่ออยู่ในทะเบียนผู้ถือหน่วยลงทุนโดยทางไปรษณีย์ลงทะเบียน(ข) แจ้งเป็นหนังสือถึงผู้ดูแลผลประโยชน์(ค) แจ้งสํานักงานผ่านระบบที่จัดไว้บนเว็บไซต์ของสํานักงานข้อมูลที่แจ้งตาม (2) วรรคหนึ่งต้องมีสาระสําคัญอย่างน้อยดังนี้(ก) บริษัทจัดการกองทุนรวมจะดําเนินการโอนย้ายการลงทุนของผู้ถือหน่วยลงทุนไปยังกองทุนรวมเพื่อการเลี้ยงชีพอื่นตามแนวทางที่กําหนดไว้ในโครงการโดยไม่เก็บค่าธรรมเนียมการขายหรือรับซื้อคืนหน่วยลงทุนจากผู้ถือหน่วยลงทุน(ข) ในกรณีที่ผู้ถือหน่วยลงทุนประสงค์จะโอนย้ายการลงทุนไปยังกองทุนรวมเพื่อการเลี้ยงชีพอื่นอีกทอดหนึ่ง ผู้ถือหน่วยลงทุนสามารถแจ้งต่อบริษัทจัดการกองทุนรวมเพื่อโอนย้ายการลงทุนไปยังกองทุนรวมเพื่อการเลี้ยงชีพอื่นที่ผู้ถือหน่วยลงทุนกําหนด และผู้ถือหน่วยลงทุนจะได้รับยกเว้นค่าธรรมเนียมการขายหรือรับซื้อคืนหน่วยลงทุนเมื่อเป็นไปตามเงื่อนไขโดยครบถ้วนดังนี้ 1. เป็นการโอนย้ายตามคําสั่งของผู้ถือหน่วยลงทุนเป็นครั้งแรกโดยโอนย้ายไปยังกองทุนรวมเพื่อการเลี้ยงชีพอื่นที่อยู่ภายใต้การจัดการของบริษัทจัดการกองทุนรวมเดียวกัน 2. เป็นการโอนย้ายการลงทุนภายในระยะเวลาที่บริษัทจัดการกองทุนรวมกําหนด ทั้งนี้ ในการกําหนดระยะเวลาดังกล่าวบริษัทจัดการกองทุนรวมต้องคํานึงถึงระยะเวลาที่ผู้ถือหน่วยลงทุนจะสามารถดําเนินการเพื่อแจ้งโอนย้ายการลงทุนได้อย่างเหมาะสม" ข้อ 9 ประกาศนี้ให้ใช้บังคับตั้งแต่วันที่ 1 เมษายน พ.ศ. 2563 เป็นต้นไป ประกาศ ณ วันที่ 3 กุมภาพันธ์ พ.ศ. 2563 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์